《大帽山》
宋代·释圆悟

众山皆弭伏，独让此峰尊。
绝顶时犹雨，中林昼亦昏。
逆风松势偃，独石水声喧。
定有幽栖者，何因得晤言。

作者简介：释圆悟，号枯崖，福清（今属福建）人。能诗画，喜作竹石。理宗淳祐间住泉州光福寺，有《枯崖集》（《竹溪鬳斋十一稿续集》卷一○《泉州重修兴福寺记》），已佚。《画史会要》卷三有传。今录诗二十九首。